b'\n_START_ARTICLE_\nElektronisk faktura\n_START_PARAGRAPH_\nElektronisk faktura er en faktura som overf\xc3\xb8res elektronisk fra selger til kj\xc3\xb8per, og ikke p\xc3\xa5 papir. _NEWLINE_Elektroniske fakturaer er en bestemt type EDI-melding (Electronic Data Interchange).  EDI omfatter andre strukturerte dokumenter som overf\xc3\xb8res elektronisk som ordrebekreftelser, prisfiler, o.l._NEWLINE_Elektroniske fakturaer deles ofte inn i to kategorier: bedrift-til-bedrift og bedrift-til-forbruker.\n_START_SECTION_\nBedrift-til-bedrift\n_START_PARAGRAPH_\nElektroniske fakturaer fra bedrift til bedrift (B2B p\xc3\xa5 engelsk) kjenntegnes ved at de er beregnet for \xc3\xa5 kunne importeres i kundens \xc3\xb8konomisystem. Noen eksempler er EDIFACT, ebXML,de norske e2b og eFaktura B2B samt det nye norske xml-formatet EHF(ehandelsformatet). EHF-standarden ser ut til \xc3\xa5 vokse frem som den ledende standarden for elektroniske fakturaer i B2B-markedet, takket v\xc3\xa6re at statlige virksomheter og etter hvert ogs\xc3\xa5 kommunale virksomheter krever at inng\xc3\xa5ende fakturaer leveres p\xc3\xa5 dette formatet.\n_START_SECTION_\nBedrift-til-forbruker\n_START_PARAGRAPH_\nElektroniske fakturaer fra bedrift til forbruker (B2C p\xc3\xa5 engelsk) kjenntegnes ved at de er beregnet for \xc3\xa5 sendes fra en bedrift til privatpersoner. eFaktura er en slik elektronisk faktura.\n_START_SECTION_\nLeverand\xc3\xb8rer\n_START_PARAGRAPH_\nDifi har en liste med leverand\xc3\xb8rer som tilbyr elektronisk fakturering med EHF.'